Public procurement notice: Contract Notice
Published: 2021-03-02
Buyer: NÖF Nemzeti Örökségvédelmi Fejlesztési Nonprofit Korlátolt Felelősségű Társaság
Country: HU
Contract type: Supplies
Procedure: Open procedure
CPV classification: 16160000 | 18230000 | 30142200 | 30191400 | 30192000
Submission deadline: 2021-04-06
Award criteria: The most economic tender

Technical requirements: A Nemzeti Kastély- és Várprogram turisztikai célú fejlesztésének támogatása elnevezésű konstrukció keretében a GINOP-7.1.1-15-2016-00021 azonosítószámú „Szabadkígyósi Wenckheim-kastély eszköz beszerzés” című projekt megvalósításához szükséges kiállítási (1. rész) és üzemeltetési eszközök (2. rész) beszerzése.
A szabadkígyósi Wenckheim-kastély építészeti felújítása 2019.2.25. óta folyamatban van. A beruházás célja egy kulturális javakat bemutató kiállítás és kapcsolódó szolgáltatások létrehozása. A felújítást követően a kastély egy interaktív kiállításnak és kiszolgáló funkcióknak fog helyet adni. Jelen közbeszerzési rész keretén belül a kiállításhoz szükséges elemek kerülnek beszerzésre és telepítésre.
A kiállítás az épület eddigi múzeumi szakaszán a földszinten kap helyet, de a kiállítási felület egyes elemekkel megjelenik a földszinti kiszolgáló termekben is, illetve a pincerész (kápolna alatti) termében. A földszinti és pinceszinti terek a tárlatot kiszolgáló funkcióival bővülnek, valamint közösségi terekként is működnek. A tervek szerint a földszinten: recepció, rendezvényterem, kávézó, kiállítási fogadótér és kiállítási termek, múzeumpedagógiai szobák; a pinceszinten: mosdók, ruhatároló szoba; a toronyban kilátóterasz épül.
A kiállítás elemei egyedileg tervezett és helyszínre gyártott installációból állnak. A kurátori koncepciót követve modern vonalvezetésű és anyaghasználatú kiállítási bútorzat készül, amely hangsúlyosan kontrasztban áll a restaurált felületekkel gazdagon rendelkező műemléki terekkel. Eredeti műtárgyból viszonylag gazdag egység áll rendelkezésre, de ezek alapvetően festmények, könyvek, képek. Viszonylagosan kevés bútor és még kevesebb családi műtárgy áll rendelkezésünkre.
Általánosságban elmondható, hogy az építészeti felújítási munkálatok lezajlását követően, utólagosan felépíthető installációt terveztünk. Ezek jelentős része, helyszíni méretellenőrzést követően, kiviteli, illetve gyártmánytervek alapján műhelymunkával el-, illetve előkészíthető. Helyenként azonban a helyszínen végzet szakipari munkákra (asztalos beszabások, helyszíni festések, burkolatok beépítése) is számítani kell. Az installációk tervezésénél törekedtünk arra, hogy méreteiket, pozícióikat úgy határozzuk meg, hogy azok önhordóak és állékonyak, valamint a műemléki környezetbe beilleszthetőek legyenek. Ahol kirögzítésekre van szükség, ott a jövőben feltárt és restaurált építészeti értékek ismeretében, valamint a műemlékvédelmi szempontok figyelembe vételével kell eljárni. A látogatói terek és útvonalak kialakítása során az előírásos méretezési elveket szem előtt tartva jártunk el, azonban a kastély építészeti adottságai helyenként korlátokat szabhatnak.
Az eljárás 1. része (kiállítási eszközök) között az 5.1.c. tétel (filmkészítés) opcionális tétel, mely külön értékelési szempontként kerül értékelésre az ár szemponton belül.
Opciós tétel mennyisége: 13 db cselédhívó kisfilm, 1 db kisfilm Józsi grófról, 1 db "mesélő festmény" kisfilm.
Ajánlattevő a Lehívás tárgyát képező Opciós Mennyiséget az Alapmennyiség Projektelemei végteljesítési időpontjáig köteles teljesíteni.
II.2.5) ponthoz: AK a Kbt. 76. § (2) bekezdés c) pont alapján a legjobb ár-érték arány alapján értékeli az ajánlatokat.Az értékelés során az adható pontszám alsó felső határa: 0-10. Ajánlatkérő az értékelés során az ár tekintetében a fordított arányosítás módszerét alkalmazza, a minőségi értékelési szempontnál pedig az egyenes arányosítást a Közbeszerzési Hatóság 2020/60 számú Útmutatója alapján.
A szabadkígyósi Wenckheim-kastély építészeti felújítása 2019.2.25. óta folyamatban van. A felújítást követően a kastély egy interaktív kiállításnak és kiszolgáló funkcióknak fog helyet adni. Az épületben a kiállítótereken kívül recepció, kávézó, ajándékbolt, csomagmegőrző, irodák és raktárak fognak létesülni. Jelen közbeszerzés keretén belül a kiszolgáló funkciók ellátásához, valamint az épület és a park karbantartásához, rendezvények tartásához, továbbá a létesítmény megfelelő működtetéséhez szükséges egyéb eszközök beszerzése és telepítése történik. A beszerzendő elemek elsősorban az irodai munkavállalók, karbantartók, kertészek, a kiállítás, kávézó és rendezvényterek üzemeltetésével foglalkozó dolgozók munkájához szükséges eszközök: 8 darab eszköz az épület karbantartáshoz, 20 darab eszköz takarításhoz, 15 darab eszköz műtárgyvédelemhez, 7 darab eszköz pénztárhoz, 10 darab eszköz teakonyhához, 759 darab eszköz rendezvényekhez (ebből 300 darab szék és 60 darab asztal), 1 darab kerékpáros szerszám készlet, 4 darab közúti tábla, 62 darab eszköz a kert karbantartásához, 23 darab eszköz irodák felszereléséhez (ebből 1 darab asztali PC és 4 darab notebook), 31 darab aktív eszköz az informatikai hálózat működéséhez és 24 darab egyéb eszköz. AT feladatát képezi a kávézó egyedi bútorzatának gyártása és beépítése is az AK által biztosított tervek alapján.
AK felhívja AT figyelmét, hogy a konyhai gépek egységára nem haladja meg a nettó 1 300 000 Forintot. Amennyiben AT magasabb egységárakat ajánl meg, úgy az az ajánlat érvénytelenségét vonja maga után.
A hardver eszközök megjelölése -melyre vonatkozóan AK többletjótállást értékel -, a Közbeszerzési Dokumentum részét képező árazatlan költségvetésben került megjelölésre.
II.2.5) ponthoz: AK a Kbt. 76. § (2) bekezdés c) pont alapján a legjobb ár-érték arány alapján értékeli az ajánlatokat.Az értékelés során az adható pontszám alsó felső határa: 0-10. Ajánlatkérő az értékelés során az ár tekintetében a fordított arányosítás módszerét alkalmazza, a minőségi értékelési szempontnál pedig az egyenes arányosítást a Közbeszerzési Hatóság 2020/60 számú Útmutatója alapján.
Az eljárásban nem lehet (közös) ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésben foglalt kizáró okok bármelyike fennáll, továbbá aki részéről a kizáró ok az eljárás során következik be [Kbt. 74. § (1) bekezdés b) pont].
(Közös) ajánlattevő, adott esetben az alkalmasság igazolásában részt vevő gazdasági szereplő a Kr. 4. § (1) bekezdés szerint az ajánlatban az EEKD benyújtásával köteles előzetesen igazolni a Kbt. 62. §-ban említett kizáró okok hiányát.

Eligibility requirements: Az 1. és 2. rész tekintetében: Kizáró okok: Az eljárásban nem lehet (közös) ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdésben foglalt kizáró okok bármelyike fennáll, továbbá aki részéről a kizáró ok az eljárás során következik be [Kbt. 74. § (1) bekezdés b) pont]. Kizáró okok igazolási módja: (Közös) ajánlattevő, adott esetben az alkalmasság igazolásában részt vevő gazdasági szereplő a Kr. 4. § (1) bekezdés szerint az ajánlatban az EEKD benyújtásával köteles előzetesen igazolni a Kbt. 62. §-ban említett kizáró okok hiányát. Az EEKD-ban a gazdasági szereplő (ajánlattevő, adott esetben kapacitásait rendelkezésre bocsátó szervezet(ek)) nyilatkozik arról, hogy a kizáró okok nem állnak fenn vele szemben, másrészt megadja az eljárásban kért információkat. A nyilatkozatnak tartalmaznia kell - ha a Kbt. végrehajtási rendelete azt nem határozza meg - annak megjelölését, hogy a Kbt. 69. § (4) bekezdése szerint benyújtandó igazolás kiállítására mely szerv jogosult, valamint a Kbt. 69. § (11) bekezdése szerinti adatbázis alkalmazásához szükséges adatokat és - szükség esetén - hozzájáruló nyilatkozatot. Ajánlattevőnek a Kbt. 67. § (4) bekezdése alapján az ajánlatában nyilatkoznia kell. A kizáró okok fenn nem állását, a Kbt. 69. § (4) bekezdése alapján az igazolások benyújtására felhívott gazdasági szereplőknek a Kr. 8., 10., 12-14. és 16. § rendelkezései szerint kell igazolnia. Ajánlatkérő felhívja a figyelmet a Kbt. 69. § (11a) bekezdésére. Az ajánlatnak tartalmaznia kell ajánlattevőnek nyilatkozatát arról, hogy változásbejegyzési eljárás van-e folyamatban vele szemben (nemleges nyilatkozat is csatolandó). Amennyiben a cégkivonattal kapcsolatban változásbejegyzési eljárás van folyamatban, az ajánlathoz csatolni kell a cégbírósághoz (vagy az ajánlattevő országában a cég-változásbejegyzési jogköröket gyakorló szervhez) benyújtott változásbejegyzési kérelmet és az annak érkeztetéséről a cégbíróság által megküldött igazolást, egyszerű másolati példányban a Kr. 13. §-a szerint. Ajánlatkérő felhívja a figyelmet a Kbt. 64. §-ra, valamint a Kr. 1-16. §-aira.